Den Nord-Cimbriske Tilskuer, 1836-07-19
Jndenlandsk. Ved Høiesteret er forhenværende Universitetsforvalter. L. Holm, som var tiltalt for Kassemangel, dømt til at betale Kbhvns. Universitet 7629 Rbd. 72 s., og saafremt han ikke deraf betaler 2788 Rbd. 63 s., bør han hensættes til Fæstningsarbeide, indtil han enten har betalt eller ved Døden afgaaer. (Berg. Td.)J de ved Vaccinations=Forordn. af 3die April 1810. befalede Vaccinationsattester hedder det, at Lægen skal attestere, at den Vedkommende har ordentlig gjennemgaaet de ægte Kokopper, som betrygge for Børnekopper i Fremtiden." Da Erfaringen imidlertid har lært, at Vaccinationen, skjøndt den maa ansees særdeles gavnlig, dog ikke yder nogen fuldkommen Betryggelse mod Børnekopperne, har Hs. Majestæt Kongen befalet, at de ovennævnte Ord herefter skulle udelades af Attesterne, og er samtlige Amtmænd og Forstanderen, for Vaciinations=Institutet i Kjøbenhavn i den Anledning under 24de Mai d. A. fra det kongl. danske Cancellie tilstillet nye Vaccinations=Attester, af hvilke hine Ord ere udeladte. (Kbhvnsp.)Med Motto: Uden Øl og Mad er Helten Ingenting, optræder en Anonym i Kjøbenhavnsposten No. 195 mod det paatænkte Spise=Selskab i Hovedstaden, med den Jndledning, at da Kjøbenhavnerne nu have Foreninger i Mængde til den aandelige Bespiisning, ville de ogsaa have een til den legemlige Føde. Deeltagerne i denne Spise=Forening henføres til 3 Klasser, nemlig: 1) Medlemmer, som have Ret til at spise i Selskabets Lokale og Stemmeret i dets Anliggender; 2) Medlemmer, som lade Maden hente, men hverken have Adgang til Lokalet eller Stemmeret, og 3) Personer, som ikke ere Medlemmer, men have Adgang til Lokalet. Til de Sidste høre Folk under 18 Aar, hvilken Alder er nødvendig for at blive Medlem. Til Bestemmelserne hører ogsaa, at Contingentet betales forud, at Spirituosa ikke kunne erholdes, og at Man gjerne saae Kaffe og Viin udelult derfra. Jndsenderen anseer den hele Jdee for forfeilet, og troer ikke, at dannede Mennesker, som baade kunne og ville have god Mad, ville finde sig tilfredse med den Kost, der kan bydes dem for 3 Rbd. 3 Mk. maanedlig. J selskabelig Henseende er denne Forening alt for stor, om Man end ikke vil indskrænke et Middagselskab til ei at være under Gratiernes og ikke over Musernes Antal. En Ubeqvemmelighed endnu medfører den lave Priis af omtrent 11 s. daglig, at Anretningen derved maa indskrænke sig til 2 bestemte Retter daglig. Dette vil absolut skade Foreningen, da Man, uden at være Lækkermund, dog kan finde en stor Behagelighed i at vælge mellem flere Retter, ja ofte maa tage Hensyn hertil for Sundhedens Skyld. Et i visse Henseender ikke umærkeligt lille Skrift er udkommet af den noksom bekiendte Skolelærer R. Sorensen i Vendslov, under Titel: Hvad er Religionsfrihed, Og hvad er det for en Religionsfrihed unde Navn af Sognebaands=Løsning, som Grundtvig og Lindberg stride for Og hvad er det, Hr. Mau, Hr. Lindberg og Hr. Rønne har havt at indvende imod mig?" Forfatteren yttrer sig meget stærkt mod det til Sognebaandets Løsning af Grundtvig og Lindberg, fremsatte Forslag, da det ikke strækker sig videre end til et Forslag til en Fredsaccord mellem Troen og Vantroen, og erklærer reent ud, at dersom Troens Sag og Strid dermed var klappet og klar, da var den det ligesom Graven, naar sidste Skovl Muld er klappet til af Liigbærerne." Grundtvig - hedder det – er siden anden Udgave af hans nordiske Mythologie falden for den eendiede Odins Friste=Tale." Med Hensyn til Sognebaandets Løsning har Forfatteren selv tilligemed endeel Andre for et Par Aar siden udstedt en skriftlig Fuldmagt til Lindberg om, paa hans og deres Vegne, at ansøge Kongen desangaaende. Lindberg, lovede det, men gjorde det aldrig, hvorimod han sidste Vinter, efter nogle troende Præsters Ønske, forebragte, Stænderforsamlingen i Roskilde disses Jndstilling herom. At denne Mand kun pønser paa at begrunde et troende Præste-Pavedomme, er, ifølge Forfatterens Mening, indlysende saavel af dette som af hans Forsvar for Pastorerne Mau og Rønne i den bekjendte Sag om Ole Bertelsens Kone i Haarslov.